[bookmark: _GoBack]Два автомобила, три каруци и над 15 куб. м. дървесина са задържани за седмица, заради нарушения в горите

Две моторни превозни средства, три каруци и 15.5 куб.м. дървесина са задържали служители на Северноцентралното държавно предприятие през седмицата от 30 октомври до 05 ноември 2017г. 
Двата автомобила са били средство за извършване на нарушения на територията на ДГС – Силистра. Каруците са използвани от нарушители в обхвата на стопанствата Каракуз, Сеслав и Разград. Задържаната дървесина е била обект на посегателство в територии на четири от общо 17-те горски и ловни стопанства към Северноцентралното държавно предприятие. 
19 нарушения са разкрили горските служители през посочения период, съставени са съответен брой актове. Две от констатираните нарушения са с неизвестен извършител. 
Общо 1493 проверки са направени през седмицата. Проверени са 1101 ловци, както и 49 други физически лица, а също 202 превозни средства и 141 обекта за добив на дървесина. 
